Preşedintele rus Vladimir Putin a avertizat miercuri Occidentul că Rusia este practic pregătită pentru un război nuclear şi că, dacă SUA trimit trupe în Ucraina, un astfel de demers va fi considerat o escaladare semnificativă a războiului, informează Reuters, preluat de Agerpres.
Putin, care a acordat un interviu postului de televiziune Rossia-1 şi agenţiei de presă RIA, cu câteva zile înainte de alegerile prezidenţiale din 15-17 martie unde va obţine mai mult ca sigur un nou mandat de şase ani, a declarat că lumea "se îndreaptă rapid" către scenariul unui război nuclear şi că nu consideră că este nevoie de folosirea armelor nucleare în Ucraina.
"Din punct de vedere tehnico-militar, suntem, desigur, pregătiţi", a declarat Putin, în vârstă de 71 de ani, atunci când a fost întrebat dacă Rusia este cu adevărat pregătită pentru un război nuclear.
Putin a afirmat că SUA au înţeles că, dacă desfăşoară trupe americane pe teritoriul rus - sau în Ucraina - Rusia va trata demersul drept o intervenţie.
În Statele Unite "sunt suficienţi specialişti în domeniul relaţiilor ruso-americane şi în domeniul reţinerii strategice. Prin urmare, nu cred că aici totul se îndreaptă rapid către aceasta (o confruntare nucleară - n.r.), dar suntem pregătiţi pentru aceasta", a declarat Putin.
Citeste si:
Sursa foto: shutterstock
Te-ar putea interesa și: